jkorsvik/nowiki_second_scrape_merged huggingface dataset:
Krigsgravene på Biri

Krigsgravene på Biri er et fredet gravsted med fem engelske og en norsk soldat på Biri kirkegård. Det er krigsgravtjenesten som har ansvaret for vedlikeholdet av gravstedene. Hver 17. mai blir hendelsen markert ved kransenedleggelse på Biri kirkegård.
De fem soldatene ble drept under andre verdenskrig på Biri 22. april 1940 da tyskerne skjøt med en kanon som de hadde tatt fra det norske forsvaret. De fem soldatene  og lastebilens norske sjåfør, soldat Johannes Ellefsen, ble drept da lastebilen de satt på skulle frakte dem sørover. Ombord i lastebilen var det seks engelske soldater og en norsk soldat som også var sjåfør. De seks engelske soldatene tilhørte samme kompani, The Sherwood Foresters 8. kompani. Dette var et kompani som før de kom til Norge hadde tjenestegjort som soldater i India, der England som kjent var kolonimakt i en årrekke.


== De drepte soldatene ==
Samuel Arthur Kendrick (22 år), menig soldat og sønn av John Samuel Kendrick og Lucy Jones fra Wednesbury i Staffordshire.
Henry H. Brown (21 år), menig soldat og sønn av Henry og Francis S. A. Brown fra Mansfield i Nottinghamshire.
Haydn H. Davey (19 år), menig soldat og sønn av John og Sarah Davey fra samme sted som Brown.
A. Taylor (21 år), visekorporal og var sønn av Henry og Mary Taylor fra Manton, Worksop i Nottinghamshire.
Henry Arthur Maslin (42 år), korporal og sønn av Henry og Emily Maslin fra Manton, Worksop i Nottinghamshire. Gift med kona Doris.
Johannes Ellefsen (f. 1908) fra Enebakk i Akershus.Bare en person overlevde, løytnant Dawson, som ble innlagt på sykehuset i Lillehammer og som senere ble krigsfange.


== Kilder ==
Torvild Sveens private arkiver, gjengitt i Biriavisa 2015
Amol

Amol (persisk: آمل) er en by i provinsen Mazandaran i Iran, ved kysten av Kaspihavet. Byen var tidligere kjent som Amard, Tabaristan. Innbyggerne i Amol snakker Mazani.
Amol ligger ved Haraz-elvebredden. Det er mindre enn 20 kilometer (12 mi) sør for det kaspiske hav og er mindre enn 10 kilometer (6.2 mi) nord for Alborz-fjellene.


== Eksterne lenker ==
(fa) Offisielt nettsted 
(en) Amol – kategori av bilder, video eller lyd på Commons
Filippister

Filippister eller philippister (tysk: Philippisten, eller melanchthonianere, adiaforister) er et samlebegrep for en gruppe teologer som vokste frem fra interne protestantiske lærestridigheter. Betegnelsen peker tilbake på Philipp Melanchthon, den mann som etter Martin Luthers død i 1546 skulle innta en ledende rolle innen protestantismen i det sentraleuropeiske område og fastla dens linjer.
I 1548 inngikk keiser Karl V og de protestantiske stenderne det såkalte Augsburger Interim og Leipzig-artiklene. Dette utløste en teologisk disputas blant de protestantiske teologene om seks stridsspørsmål: den adiaforistiske strid, den majoristiske strid, den antinomistiske strid, den synergistiske strid, den osiandriske strid og den annen nattverdsstrid.
For filippistene var hovedsaken spørsmålet om hvorledes de kultiske handlinger skulle praktiseres under gudstjenesten. Der aksepterte filippistene at man i den protestantiske gudstjeneste beholdt visse liturgiske særegenheter fra den katolske kirke. De skarpeste dispusjonsmotstanderne mot filippistene var de såkalte  gnesiolutheranere. Filippistene, som til en viss grad ble fortrengt, ble av sine motstandere regnet blant de såkalte kryptokalvinister.
Blant representantene for filippistene var, foruten Melanchthon, også Georg Major, Andreas Osiander, Caspar Peucer, Caspar Cruciger den yngre og Alexander Alesius.


== Litteratur ==
Jürgen Diestelmann: Usus und Actio. Das Heilige Abendmahl bei Luther und Melanchthon. Pro Business, Berlin 2007, ISBN 978-3-86805-032-5.
Wolfgang Klose: Das Wittenberger Gelehrtenstammbuch: das Stammbuch von Abraham Ulrich (1549–1577) und David Ulrich (1580–1623). Mitteldeutscher Verlag, Halle 1999, ISBN 3-932776-76-3.
Junior-VM på skøyter 1997

Junior-VM på skøyter 1997, det 24. offisielle juniorverdensmesterskapet i ISU-regi, ble arrangert på U.S. High Altitude Speed Skating Center i Butte i Montana, USA den 28. februar, 1. og 2. mars 1997.


== Medaljevinnere – sammenlagt ==


== Resultater ==


=== Sammenlagt kvinner ===


=== Sammenlagt menn ===


== Litteratur ==
Trond Eng, red. (november 2002). «World championships junior 1973–2002, ladies – 1997 ( 24 ) Butte / High Mountain Altitude Rink». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 28–29. 
Trond Eng, red. (november 2002). «World championships junior 1972–2002, men – 1997 ( 24 ) Butte / High Mountain Altitude Rink». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 144. 


== Eksterne lenker ==
(en) Junior-VM på skøyter 1997, kvinner – Resultatoversikt på SpeedSkatingNews.info.
(en) Junior-VM på skøyter 1997, menn – Resultatoversikt på SpeedSkatingNews.info.
Resultatoversikt på SpeedSkatingStats.com en nl. for kvinner
Resultatoversikt på SpeedSkatingStats.com en nl. for menn
(en) Junior-VM på skøyter 1997 resultatmeny for både kvinner og menn på www.ISU.html.infostradasports.com
Yao Xing

Yao Xing (tradisjonell kinesisk: 姚興; født 366, død 416), hoffnavn Zilüe (子略), formelt Keiser Wenhuan av (det senere) Qin ((後)秦文桓帝), var en keiser av den qiangske staten det senere Qin. Han var sønn av den første keiseren Yao Chang, og regjerte fra 394 til 416.
Yao Xing var buddhist og i hans regjeringstid oppnådde buddhismen offisiell støtte i Kina. Buddhistmunken Kumārajīva besøkte Chang’an på Yao Xings oppfordring i 401.
Liste over ordførere i Geitastrand

Liste over ordførere i Geitastrand. Med formannskapslovene av 1837 var Geitastrand en del av Børsa formannskapsdistrikt (kommune). Skaun ble utskilt fra Børsa som egen kommune i 1890, og Geitastrand ble utskilt i 1905. I 1963 ble Geitastrand slått sammen med Orkanger, Orkland og Orkdal til den nye Orkdal kommune.


== Referanser ==
Skromlehjulet figurteater

Skromlehjulet figurteater er et dukketeaterkompani som ble etablert i Stavanger i 1996.Kompaniet er internasjonalt og produserer dukketeaterforestillinger både for voksne og barn. Skromlehjulet opptrer på mange ulike scener, blant annet på biblioteker og den kulturelle skolesekken og andre institusjoner rundt om i Rogaland og resten av Norge.I 2016 ble Skromlehjulet figurteaters forestilling Because I love you kåret til «The Best Original Show» på festivalen World Puppet Carnival i Lodz i Polen.


== Ensemble ==
Per 2017 består ensemblet av:
Kjell Kåre Helgeland – regissør og kunstnerisk leder
Kjersti Iversen – dukkespiller, skuespiller og dukkemaker
Roque Jimenez Palacios – dukkespiller
Torbjørn Grindheim – skuespiller


== Referanser ==


== Eksterne lenker ==
Skromlehjulets hjemmeside – besøkt 8. november 2017
Om Skromlehjulet figurteater på www.sceneweb.no
Areal 618 - De forviste

Areal 618 - De forviste er en kort norsk science fiction-film fra 1970. Fjernsynsproduksjonen var ved Bjørn Sand og Per Selstrøm. Den inngikk i TV-serien Science Fiction.
Stykket ble dramatisert av Bing & Bringsværd etter Ray Bradburys novelle The Visitor. Den ble utgitt i samlingen The Illustrated Man i 1971.


== Medvirkende ==
Arne Lie
Kari Winge
Jon Berle
Andreas Diesen
Dan Fosse
Knut Husebø


== Kilder ==
Areal 618 - De forviste - 14.11.1970 på tv.nrk.no
Miriam Wicklund

Miriam Ida Wicklund (født 14. juni  1949) er en norsk journalist.Hun ble kjent på NRK Radio, der hun ledet Nitimen, og den 2. september 1983 var den som først fikk Jakob Margido Esp inn i radiostudio med sin Flettfrid Andrésen. Hun var med i starten på det nye P2 som sendte fra Tyholt i Trondheim i september 1984.
Fra 1985 var hun programleder for Kjerringråd.  I 1984 var hun med i TV-showet Dobbeltshow i eteren med Vidar Lønn-Arnesen, som handlet om å vise på TV det som skjedde i P1 og P2s radiostudio.  I 1988 var hun med i Sosialkanalen og pratet om samlivsproblemer, samt åpnet radioserien Kjære deg med Tine Sheba Komissar (1956–).Med den svenske seersken Saida Andersson (1923–98) ledet hun i 1994 sommerserien Titorget på P1, der folk ringte inn og fortalte om rare ting de hadde opplevd.  Fra 1996 var hun med i Nitimen og Minitimen.
Hun har utgitt flere godtselgende bøker med kjerringråd.  Hennes arbeidsgiver NRK P2 ga henne i 1992 prisen «Underholdningsbusken» for serien Kjerringråd.  Wicklund anbefaler ifølge Helgelendingen å svelge 20 hele pepperkorn når man merker forkjølelse.Hun er datter av skuespiller Kåre Wicklund (1914–86) og Annie Sachs (1911–98). Hun er lillesøster til jazzmann og NRK-journalist Erling Wicklund (1944–2019).


== Utgivelser ==
Kjerringråd for små og store plager. Oslo: Tiden. 1989. 
Flere kjerringråd. Oslo: Tiden. 1991. 
Kjerringråd for bedre helse. Oslo: Tiden. 1994. 
Kjerringråd i lange baner. Oslo: Tiden. 1997. 
Skjult nærvær. Oslo: Tiden. 1999. 
Den store kjerringrådboken. Oslo: Tiden. 2000. 


== Referanser ==
Pappa - spøkelsesmannen er her igjen!

Pappa - spøkelsesmannen er her igjen! er en kort norsk «spøkfiction» fra 1970. Den inngikk i TV-serien Science Fiction.
Stykket ble dramatisert av Bing & Bringsværd etter Wilson Tuckers novelle The Tourist Trade. Den ble opprinnelig publisert i magasinet Worlds Beyond i januar 1951.


== Handling ==
Forfatteren lekte med tanken om hvordan utviklingen ville arte seg når man i en kanskje ikke så altfor fjern framtid blir i stand til å avholde selskapsreiser bakover i tiden.


== Medvirkende ==
Inger Teien
Bjørn Sand
Torhild Brock Smith
Arne Bang-Hansen
Brett Borgen
Arve Opsahl


== Referanser ==


== Kilder ==
Pappa - spøkelsesmannen er her igjen! - 31.10.1970 på tv.nrk.no
Den evangelisk-lutherske kirke i Chile

Den evangelisk-lutherske kirke i Chile  (Iglesia Evangélica Luterana en Chile) er et av de minste kirkesamfunnene i Det Lutherske Verdensforbund med bare 2500 medlemmer. Kirken ble medlem i 1955. Forbundets generalsekretær Martin Junge var prest i dette kirkesamfunnets menigheter i Santiago de Chile før han kom til Geneve. Biskop Izani Bruch er kirkepresident fra 2015, hun etterfulgte Luis Alvarez.


== Referanser ==


== Kilder ==
Om kirkesamfunnet hos lutheranworld.org
Pseudohomonyx javanus

Pseudohomonyx javanus er en bille som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).


== Utseende ==
En middelsstor, (ca. 15 millimeter), avlang, blankt mørkbrun hornbille med svært kraftige bein. Hodet mangler horn eller knøler, dekkvingene har dype punktstriper. Pronotum er rundet, nærmest ovalt sett ovenfra. Hos hannen har pronotum en tann på forkanten og er litt uthulet bak denne.


== Levevis ==
Larvene lever i jorda der de spiser råtnende plantemateriale.


== Utbredelse ==
Arten er utbredt på Java og Sumatra.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Pseudohomonyx Arrow, 1908
Pseudohomonyx javanus (Burmeister, 1847)
Pseudohomonyx javanus javanus (Burmeister, 1847)
Pseudohomonyx javanus sumatrensis (Fairmaire, 1896)


== Kilder ==
Dynastidae du monde- nettside om arten


== Eksterne lenker ==
(en) Pseudohomonyx javanus i Encyclopedia of Life 
(en) Pseudohomonyx javanus i Global Biodiversity Information Facility 
Pseudohomonyx javanus – detaljert informasjon på Wikispecies
Pseudohomonyx palavanus

Pseudohomonyx palavanus er en bille som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).


== Utseende ==
En middelsstor, (ca. 15 millimeter), avlang, blankt mørkbrun hornbille med svært kraftige bein. Hodet mangler horn eller knøler, dekkvingene har dype punktstriper. Pronotum er rundet, nærmest ovalt sett ovenfra. Hos hannen har pronotum en tann på forkanten og er litt uthulet bak denne.


== Levevis ==
Larvene lever i jorda der de spiser råtnende plantemateriale.


== Utbredelse ==
Arten er utbredt på Palawan, Filippinene.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Pseudohomonyx Arrow, 1908
Pseudohomonyx palavanus Prell, 1912


== Kilder ==
Dynastidae du monde- nettside om arten


== Eksterne lenker ==
(en) Pseudohomonyx palavanus i Encyclopedia of Life 
(en) Pseudohomonyx palavanus i Global Biodiversity Information Facility 
Pseudohomonyx palavanus – detaljert informasjon på Wikispecies
Uskyld

Uskyld har flere betydninger utover det rent leksikalske:

Uskyldighet


== Film ==
Uskyld (1937) (Panenství), en tsjekkoslovakisk film fra 1937 regissert av Otakar Vávra.
Uskyld (1953) (L'età dell'amore), en fransk-italiensk film fra 1953 regissert av Lionello De Felice.
Uskyld (1976) (L'innocente), en italiensk film fra 1976 regissert av Luchino Visconti.
Uskyld (1986) (Den kroniske uskyld), en dansk film fra 1986 regissert av Edward Fleming.
Uskyld (1997) (Masumiyet), en tyrkisk film fra 1997 regissert av Zeki Demirkubuz.
Uskyld (2000) (Innocence), en australsk film fra 2000 regissert av Paul Cox.
Uskyld (2012), en norsk film fra 2012 regissert av Sara Johnsen.


== Bøker ==
Uskyld (Oskuld), ei bok fra 1978 skrevet av Gunnel Beckman.
Uskyld (Unschuld), ei bok fra 2003 skrevet av Dea Loher.
Uskyld (Burning bright), ei bok fra 2007 skrevet av Tracy Chevalier.
Slutten på en kjærlighetshistorie

Slutten på en kjærlighetshistorie er en novellefilm for ungdom fra 1974 regissert av Tor M. Tørstad. Manuset ble skrevet av Tor Edvin Dahl.


== Handling ==
Filmens tema er identitetssøken, å finne seg selv. Hovedpersonene Lillian og Kris prøver å finne svar på: «Hvem er jeg», «Hva vil jeg?» I kjølvannet av deres kjærlighetsopplevelse kommer spørsmålet: «Hvorfor gikk forholdet i stykker?»
Den 16-årige gymnasiasten Lillian er mer innadvendt og drømmende enn den 17-årige yrkesskoleeleven Kris. Han er innflytter, aktiv idrettsmann, energisk og åpen.
Deres første lite vellykkede samleie får dem til å begynne og reflektere over forholdet, først Lillian og etterhvert også Kris. Ingen av dem forstår alltid hvorfor de handler slik de gjør. Iblant vil de én ting, i neste øyeblikk vil de noe annet. Omringet av disse tankene og problemene følger filmen de to ungdommene - sammen og alene i deres hverdag. Den skildrer hvordan de begge opplever slutten på kjærlighetsforholdet.


== Utmerkelser ==
Med denne filmen vant NRK i 1974 for tredje gang Prix Jeunesse, den årlige internasjonale prisen for barne- og ungdomsprogrammer.


== I rollene ==
Mari Maurstad - Lillian
Reidar Lorentzen - Kris


== Referanser ==


== Kilder ==
Slutten på en kjærlighetshistorie på tv.nrk.no
Trondenes bispedømme

Trondenes bispedømme var et tidligere bispedømme som ble opprettet av nazistyret i Norge under andre verdenskrig. Bispedømmet var en enhet fra 1942 til 1945, og ble opprettet ved at Den norske kirkes Hålogaland bispedømme ble delt i to.Som biskop innsatte styresmaktene Jørgen Eriksen Sivertsen,. som tidligere var prost i Hammerfest.


== Referanser ==
Cyclocephala amazona

Cyclocephala amazona er en bille som hører til gruppen hornbiller i familien skarabider (Scarabaeidae).


== Utseende ==
En nokså liten (ca. 15 millimeter), oval, blankt, brunrød hornbille.  Hodets bakre halvdel er mørk, og pronotum kan ha et par litt utydelige, mørke lengdestriper. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt over det meste av Mellom- og Sør-Amerika, fra Mexico i nord til Chile i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala amazona (Linnaeus, 1767)
Cyclocephala amazona amazona (Linnaeus, 1767)
Cyclocephala amazona boliviensis Höhne, 1923
Cyclocephala amazona signata (Fabricius, 1781)


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
(en) Cyclocephala amazona i Encyclopedia of Life 
(en) Cyclocephala amazona i Global Biodiversity Information Facility 
(en) Cyclocephala amazona hos NCBI 
(en) Kategori:Cyclocephala amazona – bilder, video eller lyd på Wikimedia Commons 
Cyclocephala amazona – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala melanocephala

Cyclocephala melanocephala er en bille som hører til gruppen hornbiller i familien skarabider (Scarabaeidae).


== Utseende ==
En nokså liten (ca. 9-14 millimeter), avlang, blankt, brunrød hornbille.  Hodets er mørkt, pronotum er mørkt brunrødt til nesten svart og dekkvingene lyst brunrøde. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. De voksne billene kan ofte finnes på blomster av piggeple (Datura). Denne arten kommer ikke ofte til lys. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt fra det sørlige USA (California, Arizona, Texas) i nord til Argentina i sør inkludert noen av øyene i Vestindia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala melanocephala (Fabricius, 1775)
Cyclocephala melanocephala melanocephala (Fabricius, 1775)
Cyclocephala melanocephala rubiginosa Burmeister, 1847 - Vestindia


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
bugguide.net - bildegalleri over nordamerikanske insekter
Dynastidae du monde- nettside om arten
(en) Cyclocephala melanocephala i Encyclopedia of Life 
(en) Cyclocephala melanocephala i Global Biodiversity Information Facility 
(en) Cyclocephala melanocephala hos ITIS 
(en) Cyclocephala melanocephala hos NCBI 
(en) Kategori:Cyclocephala melanocephala – bilder, video eller lyd på Wikimedia Commons 
Cyclocephala melanocephala – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala castanea

Cyclocephala castanea er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (18-25 millimeter), oval, blankt, gulbrun hornbille.  Hode, pronotum og bein er brune, dekkvingene lyst gulbrune. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt i det nordlige Sør-Amerika (Colombia, Venezuela, Guyana, Surinam og Brasil).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala castanea (Olivier, 1789)


== Kilder ==
L.J. Joly (2000) A New species of Cyclocephala from Venezuela rekates to Cyclocephala castanea (Olivier) and C. hardyi Endrödi (Coleoptera: Scarabaeidae: Dynastinae. The Coleopterists' Bulletin 54: 520-531 [1]
Generic Guide to New World Scarab Beetles - Cyclocephala [2]


== Eksterne lenker ==
Dynastidae du monde- nettside om arten
(en) Cyclocephala castanea i Encyclopedia of Life 
(en) Cyclocephala castanea i Global Biodiversity Information Facility 
(en) Kategori:Cyclocephala castanea – bilder, video eller lyd på Wikimedia Commons 
Cyclocephala castanea – detaljert informasjon på Wikispecies 
(en) Cyclocephala – kategori av bilder, video eller lyd på Commons
Ceres-kvartalet

Ceres-kvartalet er et kvartal i Gamla stan i Stockholm. Kvartalet er omgitt av Stortorget i nord, Skomakargatan i vest, Svartmangatan i øst og Tyska brinken i sør.  Kvartalet består av tolv eiendommer: Ceres 2, Ceres 4–9 og 11–14 samt Ceres 16.


== Navnet ==

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Ceres» var i den romerske mytologien såkornet og korndyrkingens gudinne.


== Kvartalet ==
Kvartalet Ceres ligger midt i Gamla stan og begrenses i nord av Stortorget og i sør av Tyska kyrkan. I kvartalets nordlige del, Ceres 9, ligger det såkalte Huset Kulan eller Rövarkulan etter den kanonkulen som er innmurt i bygningens hjørne Stortorget / Skomakargatan. Ifølge en legende har kulen blitt skutt dit fra Brunkeberg i forbindelse med Gustav Vasas beleiring av Stockholm i 1521 og var ment å drepe Kristian II når han satt i et av husets vinduer, men bommet på sitt mål.
I samme hus og nabohuset Ceres 11 ligger historiske Stortorgskällaren som siden 1939 har sine lokaler i sokkeletasjen og i middelalderske kjellerhvelv, som muligvis stammer fra Spanske Drufwans tid. Kroen var en av Stockholms eldste med aner fra 1500-tallet. Det nåværende huset ble oppført i 1816 på de middelalderske kjellerhvelvene. Det ble bygd fullstendig om i 1937–1939, etter tegninger av arkitekt Otar Hökerberg da det fikk sitt nåværende utseende og Stortorgskällaren flyttet inn.
I eiendommen Ceres 13 (Svartmangatan 6) ligger fra 1931 Mäster Olofsgården. Huset var på 1400-tallet eid av Sten Sture den eldre. Johan III donerte huset til Pontus De la Gardie 1576. I 1620 ble det bygd om og på 1800-tallet skjedde ytterligere to ombygginger.


== Kilder ==
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Hugo Gebers förlag. s. 16. ISBN 91-20-06252-4. Libris: 7219146. 
Byggetegninger for Ceres 11, fra den 28. august 1937 opprettet av Otar Hökerberg


== Eksterne lenker ==
Artikkelen har ingen egenskaper for offisielle lenker i Wikidata

(sv) Stockholmskällan har multimedia som gjelder Ceres-kvartalet